Candidații la primăriile din București, ori săraci lipiți, ori cu vile în America. Ce scrie în declarațiile lor de avere.
O vilă în Statele Unite apare în declarația de avere a unui candidat la primăria sectorului 2. Fostă manager la multinaționale, o candidată la sectorul 1 are împreună cu familia 12 terenuri. Fără datorii, dar și fără avere, este actualul primar și candidat la sectorul 1, Daniel Tudorache.
Ori săraci lipiți, ori sclipitor de bogați, cu vile în America. Așa sunt candidații la primăriile din București.O vilă în Statele Unite, și nu oriunde, ci la Hollywood. Casa de 170 de metri pătrați apare în declarația de avere a unui candidat la primăria sectorului 2, al doilea cel mai bogat sector din București.Nici doamnele nu stau rău. Fostă manager la multinaționale, o candidată la sectorul 1 are împreună cu familia 12 terenuri și peste un sfert de milion de euro în depozite bancare și fonduri de pensii.Candidați cu datorii avem?Campion la datorii este actualul primar și candidat la sectorul 3: 30 de milioane de lei și sechestru pus de fisc pe zecile de apartamente construite de el.Fără datorii, dar și fără avere, este actualul primar și candidat la sectorul 1, Daniel Tudorache. Nu are nicio casă și niciun credit, dacă ne uităm în declarația lui de avere. Are însă trei mașini în valoare totală de 5.800 de euro.